Optimalizálja teljesítményét az SKF szaktudásával
Egy nagyobb fajlagos teljesítményű hajtómű tervezése, egy meglévő gázturbina fejlesztése a piac által támasztott egyre magasabb szintű igényekhez igazodva, vagy a szélturbinák egy teljesen új, jobb kilowatt-költség arányú generációjának kifejlesztése. A fejlesztési projektek köre nagyon tág. A gyors ütemű globalizáció következtében a műszaki fejlesztés egyre fontosabbá válik; a gépek kizárólag innovatív megoldásokkal, valamint kiemelkedő minőséggel és teljesítménnyel emelkedhetnek ki a versenytársak közül és járulhatnak hozzá ügyfelei sikeréhez.
A műszaki fejlesztési projektek sikeres lebonyolításához gyakran többféle magas szintű szakértelemre is szükség van, például kalkulációs szakemberek vagy anyagszakértők segítségére. A megfelelő szakértelem nem minden esetben áll rendelkezésre saját vállalatán belül.
Az Ön szakértői partnere
Az SKF a csapágyak széles körben elismert vezető gyártója, amely több mint 100 éves tapasztalattal rendelkezik a különböző típusú gépek és iparágak területén. Az SKF azonban ennél jóval többet nyújt.
Az SKF Mérnöki szolgáltatások keretében olyan tapasztalt mérnökök és projektvezetők segítségére támaszkodhat, akik anyagtervezési, kenési és tribológiai ismereteikkel és az SKF egyedülálló szimulációs programjaival segítenek új terméktervei ellenőrzésében. Szorosan együttműködünk az SKF szakértőivel, valamint az SKF legmodernebb laboratóriumaival és kutatóközpontjaival világszerte. A bevált eljárások, például a Design for Six Sigma segítségével még gyorsabban fejlesztheti ki hatékony megoldásait. Az SKF tudásának, tapasztalatának és berendezéseinek ötvözésével személyre szabott megoldásokat és hatékony támogatást nyújtunk termékei teljes életciklusa alatt.
Az SKF Mérnöki szolgáltatások a következő területeken nyújtanak segítséget ügyfeleinknek:
a kifejlesztett megoldások minőségének és teljesítményének optimalizálása
a piacra kerülés idejének lerövidítése az ellenőrzési és a szakmai tesztelési folyamatok felgyorsításával
a csapágyak és a gépek meghibásodását okozó eredendő hibák azonosítása.
Szolgáltatásainkat legnagyobb arányban visszatérő ügyfeleink veszik igénybe, melyek között helyi kisvállalkozások és jól ismert vezető vállalatok egyaránt megtalálhatók.
Az SKF Mérnöki szolgáltatások az egész világon elérhetők; szakértői csapatai Kínában, Németországban, Indiában, Olaszországban, az Egyesült Államokban, Svédországban, Franciaországban és Hollandiában működnek. Lépjen kapcsolatba helyi értékesítési képviselőjével vagy alkalmazástechnikai mérnökével, vagy forduljon közvetlenül hozzánk az oldal jobb felső szélén található gomb segítségével.
Új gépek fejlesztése
Részvétel az új gépek tervezésében az első lépésektől
Kialakítás ellenőrzése
Kevesebb és egyszerűbb éles prototípus-teszt
A vártnál gyengébb teljesítmény okainak felderítése
A megfelelő tudás és eszközök egyesítése
Forgó berendezések kialakításának fejlesztése (342 KB)
SKF Mérnöki szimulációs szolgáltatások (127 KB)